Զեկույցի հեղինակները նաև նշել են, որ 2013-ին քաղաքում գործող մթերային պահեստների ու բարեգործական խոհանոցների աշխատակիցների հավաստմամբ` նշանակալիորեն աճել է կարիքավորների քանակը: Փորձագետները դա համարում են «Սենդի» փոթորկի ավերածությունների հետևանք: Հիշեցնենք, որ «Սենդին» անցյալ տարի հոկտեմբերին կործանել էր Միացյալ Նահանգների Արևելյան ափերը` հազարավոր մարդկանց տնանկ դարձնելով: Իսկ այս տարի էլ սոցիալական շատ ծրագրեր տապալվեցին` բյուջետային ֆինանսավորումը կրճատելու պատճառով: Արդյունքում` անվճար ճաշարանների 45 %-ը ստիպված էր փոքրացնել սնվողների կերակրաբաժինները կամ ընդհանրապես դադարեցնել պարենային աջակցությունը: